Diari Oficial de la Generalitat Valenciana


Sumari del DOGV 5124, del 28-10-2005 (2005/11141)

ORDE de 25 d'octubre de 2005, de la Conselleria d'Agricultura, Pesca i Alimentació, per la qual s'amplia el termini de presentació de les certificacions de les obres de condicionament de camins rurals, beneficiàries de les ajudes regulades per l'Orde de 29 de novembre de 2004, d'esta conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5124

Data del DOGV
:   28-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11717


Data del document
:   25-10-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * obres públiques
    * ajuda pública
    * via rural
    * administració local

ORDE de 25 d'octubre de 2005, de la Conselleria d'Agricultura, Pesca i Alimentació, per la qual s'amplia el termini de presentació de les certificacions de les obres de condicionament de camins rurals, beneficiàries de les ajudes regulades per l'Orde de 29 de novembre de 2004, d'esta conselleria. [2005/11890]
  
En l'apartat 3 de l'article 7 de l'Orde de 29 de novembre de 2004 s'establix que les certificacions d'obra, degudament aprovades per l'òrgan competent de l'entitat titular de les ajudes, hauran de presentar-se, a tot tardar, el 15 de setembre de cada exercici.
  
No obstant això, enguany, l'estat de tramitació dels projectes presentats pels ajuntaments fa difícil el compliment dels terminis establits per a la justificació de les inversions a realitzar per les entitats locals.
  
Per esta raó, en l'Orde de 27 de juliol de 2005 es prorrogava fins al 31 d'octubre de 2005 el termini de presentació de les certificacions d'obra, corresponents a la primera anualitat dels expedients aprovats en este exercici.
  
Atés que persistixen les condicions adduïdes adés, s'estima convenient fixar un nou termini de presentació dels documents esmentats.
  
Igualment, es pretén ampliar el termini de justificació de la segona anualitat, a fi d'obviar les dificultats sorgides en el present exercici.
  
En su virtut d'això, i fent ús de les facultats que tinc atribuïdes,
  
ORDENE
  
Apartat 1
  
S'amplia, fins al 30 de novembre de 2005, el termini de presentació de les certificacions d'obra corresponents a la primera anualitat dels expedients aprovats l'any 2005, a l'empara de l'Orde de 29 de novembre de 2004, d'esta conselleria.
  
Apartat 2
  
S'amplia fins al 31 d'octubre de 2006 el termini de presentació de les certificacions d'obra corresponents a la segona anualitat dels expedients esmentats en l'apartat primer.
  
Contra este acte administratiu es podrà interposar potestativament, en el termini d'un mes des de la publicació, un recurs de reposició davant del conseller d'Agricultura, Pesca i Alimentació, o directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.
  
València, 25 d'octubre de 2005
  
El conseller d'Agricultura, Pesca i Alimentació